kardosdrur/scandi-wiki huggingface dataset:
Western Australia

Western Australia er Australiens største delstat i areal og dækker den vestlige tredjedel af kontinentet. Med sine 2½ mio. kvadratkilometer er delstaten efter Jakutien i Rusland den andenstørste subnationale enhed i verden. Der er over 2,6 mio. indbyggere (marts 2016), hvilket giver en befolkningstæthed på 1,03 indbyggere per kvadratkilometer landareal (2.529.875 km²).

Hovedstaden er Perth.

Western Australia står for ca. 20 % af verdens aluminiumsproduktion og ca. 15 % af verdens jernmalm.
Gunnar Svane

Gunnar Olaf Svane (født 25. september 1927 i København, død 22. juni 2012) var en dansk sprogforsker. 

Han blev mag.art. i 1950 og dr.phil. i 1958. Han var professor på Aarhus Universitet.

Gunnar Svane forskede og underviste i slavisk filologi, men også i relationen mellem serbisk og albansk.

Blandt hans udgivelser kan fremhæves en oversættelse og kommentar til Konstatin fra Kostenec: Den serbiske Despot Stefan Lazarevics liv og levned (1975). Bogen omhandler tiden efter Slaget på Solsortesletten i Kosovo i 1389. Af nyere udgivelser bør nævnes hans oversættelse af den kinesiske historiker Sima Quians historiske optegnelser (2007).

Gunnar Svane deltog bl.a. i konferencer i Albanien, og nogle af hans artikler blev udgivet på albansk.

Ekstern henvisning 
 Konstantin fra Kostenec: Den serbiske Despot Stefan Lazarevics liv og levned. Oversat og kommenteret af Gunnar Svane.
 Gunnar Svane, "Slavische Lehnwörter im Albanischen", Acta Jutlandica LXVIII, (Humanistische Reihe 67.), Aarhus 1992

Filologer fra Danmark
Ansatte ved Aarhus Universitet
Danskere i 1900-tallet
Danskere i 2000-tallet
Medlemmer af Videnskabernes Selskab
Faglitterære forfattere fra Danmark
Oversættere fra Danmark
Personer i Kraks Blå Bog (afdøde)
Personer fra København
Dansksprogede forfattere fra Danmark
Slaget på Solsortesletten

Slaget på Solsortesletten var et slag i 1389, der stod mellem en koalition bestående af serbere, bosniere, albanere, bulgarere og rumænere under ledelse af serbiske prins Lazar Hrebeljanović, og den invaderende hær fra Det Osmanniske Rige under kommando af sultan Murad Hudavendigar. Slaget fandt sted i det nuværende Kosovo nær Pristina.

Hæren under prins Lazar bestod af hans egne tropper, et kontigent ledet af serbisk adelsmand Vuk Brankovic, og et kontingent, der var sendt fra Bosnien af kong Tvrtko I, under kommando af Vlatko Vuković.

Prins Lazar var regent i Moravisk Serbien, og den mest magtfulde blandt tidens lokale serbiske fyrster, mens Vuk Brankovic regerede Brankovic-området der dækkede delle af Kosovo og andre områder, der anerkendte Lazar som sin overherre.

Slaget på Solsortesletten fandt sted på Sankt Vitus-dag 1389 (15. juni i den julianske kalender – 28. juni efter den moderne gregorianske kalender) i det nuværende Pristina distrikt i Kosovo. Det præcise sted er omkring 5 km nordvest for det moderne by Pristina.

Pålidelige historiske oplysninger om slaget er knappe. Hovedparten af de to hære blev udslettet i slaget; både Lazar og Murad mistede livet i slaget. Selvom Osmannerne formåede at tilintetgøre den serbiske hær, led de selv store tab, hvilket forsinkede deres fremrykning. Serberne stod tilbage med for få mænd til effektivt at kunne forsvare deres land, mens tyrkerne havde omfattende ressourcer i øst. Som konsekvens måtte det ene efter det andet af de serbiske fyrstedømmer, der ikke allerede var osmanniske vasaller, acceptere at underkaste sig osmannerne de følgende år.

Slaget er en vigtig begivenhed i den osmanniske fremrykning på Balkan og spiller en stor rolle i serbisk selvforståelse, idet det markerer afslutningen på den serbiske storhedstid i middelalderen.

Der er rejst et serbisk mindesmærke for Lazar på Solsortesletten, dog ikke der hvor selve slaget fandt sted; ligesom der er et mindesmærke for Murad I.

Referencer

Eksterne henvisninger 

Solsortesletten, Slaget på
Solsortesletten, Slaget på
Solsortesletten, Slaget på
Solsortesletten, Slaget på
Solsortesletten, Slaget på
Solsortesletten, Slaget på
Solsortesletten, Slaget på
Begivenheder i 1389
Vitellius

Aulus Vitellius, (12. eller 24. september 15 – 22. december 69), kendt som Vitellius, var romersk kejser i ”firekejseråret” 69.

Han stammede fra en romersk adelsfamilie, stod som ung kejser Tiberius’ kreds nær, og tilpassede sig skiftende regimer, mens han havde flere embedsposter i provinsen. Under Galba udnævntes han 68 til guvernør i Nedre Germanien (områderne ved den nedre del af Rhinen løb; midt-vestlige Tyskland, Holland og Belgien) trods ringe militær erfaring, og rejste snart oprør mod kejseren, kort før denne myrdedes af Otho. Vitellius’ hære fik snart overtaget over Otho, og efter dennes selvmord holdt han indtog i Rom i sommeren 69 og udnævntes til kejser.

Vitellius’ korte regering blev en fuldstændig fiasko. Det er svært at bedømme den retfærdigt, da alle bevarede historieværker er énsidigt vendt imod ham. Han fremstilles som en doven, forgældet, fråsende levemand med tilbøjelighed til grusomhed og tyranmanerer og uden militære eller politiske talenter. Det vides dog, at han søgte at forny prætorianergarden og at udnævne embedsmænd af ridderstanden, samt prøvede at blive populær hos de kredse som havde støttet Nero. 

Vespasians oprør gjorde en ende på Vitellius’ styre. Skønt kejserens tropper var langt talrigere, udmanøvreredes de af oprørerne. Vespasians styrker invaderede Italien i efteråret 69 og vandt to afgørende sejre, i december stormedes Rom, Vitellius blev fanget i forklædning og torteret ihjel på Forum.

Skønt Vitellius’ eftermæle skyldes sejrherrerne, og derfor udmærket kan være overdrevet, synes det dog klart, at han savnede militære evner i den kritiske situation.

Eksterne henvisninger 

 Life of Vitellius (Suetonius; eng. oversættelse og latinsk originaltekst)
 De Imperatoribus Romanis

Kejsere fra Romerriget
Tjek fødsels- og dødsår
Henrettede Romerske kejsere
Villa Medusa

Villa Medusa er et tv-realityshow med deltagere, som uden penge på lommen skal finde arbejde i et turistområde for at få til husleje og husholdning.

Villa Medusa er blevet sendt i Danmark af TV Danmark i to omgange i 1999 og 2000. 

Konceptet er udviklet af det svenske produktionsselskab STRIX og også blevet sendt i Norge. Den svenske udgave gik fem sæsoner på Kanal 5 i perioden 1999 til 2001, mens den norske gik tre sæsoner på TVNorge i perioden 2000 til 2001.

Koncept 

8 personer lejer sig ind i et hus i Sydeuropa. De har som udgangspunkt ingen penge på lommen, og skal derfor ud at søge forefaldent arbejde for at tjene til husleje og mad.

Hver udsendelse á 1 time afsluttes med et stormøde, hvor deltagerne samles for at give hinanden point.

Ved stormødets afslutning er der fundet en vinder og en taber, som får plus- og minuspoint til en samlet stilling med henblik på at finde en endelig vinder af 250.000 kr. efter 10 programmer.

Sæson 1999 

I 1999 vandt Ludo. Blandt de andre deltagere sås i 1999 den nu professionelle pokerspiller Theo Jørgensen, motorcrosskøreren Jesper Kjær Jørgensen og den lesbiske Franciska "V". Sidstnævnte dukkede senere op i både realityprogrammerne Big Brother og Danmarks bedste handyman.

Sæson 2000 

Vinder i 2000 blev Tahir Rehman i partnerskab med 
Thomas TC Christensen. TC hjalp Tahir i pointregnskabet, så denne var urørlig i finalen mod den tavse kristne bedemand Jakob Buch.

Blandt de andre deltagere i 2000 var June Corell og Marianne Vang. 

Realityshows
Lilletromme

Lilletrommen er den nok mest brugte tromme af alle. Den er oftest 14 tommer i diameter og 5-6 tommer dyb. Den kan være lavet i træ, som giver en lidt blødere lyd, eller af messing, der giver en mere "syngende" kontant lyd. Det øverste skind er coated, hvilket vil sige at der er en slags belægning på skindet der giver lyden en anden karakteristik. Det nederste skind, hvorpå seidingen sidder, er ikke coated. Seidingen er en række fjedre, der er spændt ud på underskindet (resonansskindet), så de rører det. Når man så anslår trommen på det øverste skind (slagskind), får vibrationerne i fjedrene til at eftervibrere mod underskindet, og det giver lilletrommen sin specielle lyd.

Percussion
Mursier

Mursierne er et nomadefolk, der lever ved Omo-dalen i det sydvestlige Etiopien, tæt ved grænsen til Sudan. Som de lever, omgivet af bjerge og tre floder, er mursiernes område et af de mest isolerede i landet. Der er ca. 5000 mursier tilbage. Mursierne har deres eget sprog, og kun få er fortrolige med amharisk, Etiopiens officielle sprog. De fleste Mursier er animister, dog er ca. 15% kristne. De lever af landbrug.

Mursierne er kendt for deres enestående kropsdekorationer med træ- eller lerplader indsat i øreflipper og læber (deraf betegnelsen tallerkenfolket) – jo større plader jo mere attraktivt. Disse kropsdekorationer, som for udenforstående kan virke temmelig bizare, er for mursierne et tegn på skønhed. På bestemte tider af året udfoldes nogle dramatiske traditionelle ceremonier, hvor specielt de unge mænd kæmper om pigernes gunst. Ca. 6 måneder før kvinderne skal giftes, laves et lille snit for at løsne underlæben. Der sættes nu større og større lerplader i for at udvide hullet ved læben, der til sidst – uden lerpladen – blot hænger som en tyk elastik. Jo større plade, jo mere kvæg skal kvindens familie have i brudepenge.

Eksterne henvisninger 

 Mursi-sproget Engelsk-sproget side
 National Geographic Photo Gallery Foto-galleri
 Joshua-projectet, side om Mursierne Engelsk-sproget side
 et foto som vise at tænderne i undermunden er slået ud af pladen
 Walking with the Mursi youtube.com
 http://www.carolynford.org/mursi/index.shtml  Engelsk-sproget side
 http://www.frazar.co.kr/parks/rgboard/data/photo/78$1$park_Mursi%20women%20with%20Lip%20Plates1.jpg

Folkeslag i Etiopien
Nomadiske folk
Lazar

Lazar Hrebeljanović (serbiskkyrillisk: Лазар Хребељановић; født 1329 på Prilepac fort, nær Novo Brdo, Kosovo, død 1389 i slaget på Solsortesletten, Fushë Kosovë, Kosovo) var en serbisk fyrste (knez) af Moravisk Serbien, der opstod på ruinerne af det kortvarige serbiske zarrige, som eksisterede fra 1346 til 1371.

Lazar ledte en koalition bestående af serbere, bosniere, albanere, bulgarere og rumænere mod den invaderende hær fra Det Osmanniske Rige under kommando af sultan Murad Hudavendigar i slaget på Solsortesletten i 1389.

Både Lazar og den osmanniske sultan, Murad I, omkom under slaget. Der er rejst et serbisk mindesmærke for Lazar og ét for Murad I på Solsortesletten.

Eksterne henvisninger 

Personer fra Serbien
Serbiens historie
Personer fra Kosovo
Murad 1.

Murad I (, ; født 29. juni 1326 i Amasya, død 15./28. juni 1389 under slaget på Solsortesletten) var sultan i det Osmanniske Rige fra 1362 til sin død.

Murad udvidede blandt andet riget i Europa og erobrede Sofia år 1385. Han grundlagde janitsharerne og lod sig krone til sultan i 1383. Murad besejrede mange tyrkiske emirater i Anatolien og i Europa, han erobrede også Adrianopel (nu Edirne), Saloniki (Thessaloniki) og Niš. Han vandt også det vigtige slag ved Maritsa år 1371 mod Det Serbiske zarrige. I følge fortællinger blev Murad myrdet i 1389 af serberen Miloš Obilic efter Slaget på Solsortesletten (i det nuværende Kosovo).

Begge de ledende hærførere, den serbiske fyrst Lazar og Murad I, omkom. Der er rejst et serbisk mindesmærke for Lazar, men også ét for Murad I på Solsortesletten.

Eksterne hemvisninger 

Osmanniske regenter
Australian Capital Territory

Australian Capital Territory (ACT). ACT blev skabt som stedet for Australiens hovedstad efter skabelsen af føderationen Australien i 1901. Regeringen fik kontrol over territoriet i 1911 og byggelsen af den nye hovedstad Canberra begyndte i 1913. ACT er helt omsluttet af staten New South Wales.

Her findes Australiens parlament, og herfra udøver den australske premierminister og regeringen deres politiske magt.

Der er 397.397 indbyggere inden for Australian Capital Territory på et areal, som omfatter 2.358 km².

Udover Canberra dækker ACT også over landbrugsland med får, vin mm.

Referencer
Sankt Vitus

Sankt Vitus (ca. 290 – 303) er en kristen helgen, der led martyrdøden som følge af kejser Diocletians forfølgelse af kristne. Han var en af nødhjælperne og skulle være særlig god til at hjælpe børn og unge og mod epilepsi og kramper. Derfor og pga. den senmiddelalderlige tyske praksis med at danse foran hans statue, har nervelidelsen sanktvejtsdans navn efter ham.

Nogle mener, at den vendiske gud Svantevit er baseret på Sankt Vitus, men det er uafklaret. 

Sankt Vitus' dag, d. 15. juni, er en katolsk og ortodoks helgendag. Slaget på Solsortesletten i 1389 fandt sted denne dag.

Kilder og henvisninger 

Helgener
Sandhjælme

 
Sandhjælme (Ammophila arenaria), ofte skrevet sand-hjælme, er en op til 150 cm høj urt, der findes i klitter og på sandstrande. I Danmark er den især almindelig i Vestjylland.

Sandhjælme forveksles ofte med marehalm. De kan skelnes på blomsterstanden, for hvor sandhjælme har en cylindrisk dusk, dér har marehalm et toradet aks (meget lig det, man ser hos kvik).

Beskrivelse 
Sandhjælme er en flerårig græsart med en tueformet, men senere også fladedækkende vækstform. De grundstillede blade er delvist indrullede og linjeformede med fint tandet (skarp) kant og lang spids. Begge bladsider er lyst blågrå. Blomstringen sker i juli-august, hvor man finder blomsterne samlet i småaks, der tilsammen danner en næsten hvid, endestillet dusk. Småaksene er enblomstrede og cirka 1 centimeter lange.

Rodnettet består dels af lange, underjordiske stængler og dels af trævlede rødder fra knæene på jordstænglerne.

Højde x bredde og årlig tilvækst: 1,50 x 1,00 m (150 x 100 cm/år), heri ikke medregnet blade fra udløberne.

Voksested 

Sandhjælme er udbredt langs Europas vestkyst fra Portugal til Færøerne og Nordnorge. Den findes også langs de indre danske farvande og i Østersøen helt ind til Gotland og Estland. Arten er knyttet til fuldstændigt lysåbne sandflader og klitter, hvor den optræder som pionerplante. Den er almindelig langs de danske kyster og på indlandsklitter.

Den er typisk for den hvide klit. I den grå klit findes den sammen med bl.a. kløvtand, revling, rensdyrlav, sandskæg og sandstar

Anvendelse 
Sand-Hjæme bruges til at "binde" klitter og dæmpe sandflugt. Af samme grund er arten naturaliseret mange steder i verden, blandt andet i Norge, hvor den konsekvent kaldes marehalm.

Arten har været til stor hjælp for landbruget på Jæren, hvor lensmanden M.A. Grude gik i spidsen for indførslen af "marehalm" (dvs. Sand-Hjælme) fra Danmark og plantede læbælter af nåletræer langsmed stranden for at standse den sandflugt, der var til så megen skade. Lokalbefolkningen var lykkelig, mens forfatteren Alexander Kielland var harm over, hvordan hans skønne Jæren blev raseret med "pig-træer" fra Østlandet.

Krydsning med bjergrørhvene 
Arten kan krydse sig med bjergrørhvene. Krydsningen, der kaldes Østersø-hjælme, ligner mest sandhjælme, men har en større og løsere dusk, der er brunlig.

Noter

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Flerårige urter
Tørketålende planter
Græs-familien
Mageskifte

At mageskifte er at bytte fast ejendom. Er der værdiforskel på dem, betaler den ene part et beløb til den anden.

Det forekommer i familier, hvor et barn ønsker at overtage deres barndomshjem, og forældrene til gengæld har brug for en mindre ejendom og overtager barnets. Det forekommer også i forbindelse med ekspropriation og offentlige anlæg.

De mest kendte mageskifter skete efter reformationen, hvor især Frederik 2. søgte at samle det spredte kirkegods i homogene geografiske enheder ved at bytte med adelen. Fx med Herluf Trolle og Birgitte Gøye.

Ekstern henvisning 
 Danske kontrakter om mageskifter i middelalderen oversat til nudansk

Referencer 

Jura
Retsvidenskab
Obligationsret
Marinus Barletius

Marinus Barletius (eller Marin Barleti) var katolsk munk og stammede fra Albanien. Han skrev en omfattende biografi over Skanderbeg, som bl.a. Ludvig Holberg benyttede i sin fortælling om ham fra 1739.

Barletius' biografi over Skanderbeg er beskrevet af Minna Skafte Jensen.

Personer fra Albanien
Personer fra Shkodër
Helena Christensen

Helena Christensen (født 25. december 1968 i København) er en dansk fotomodel.

Opvækst 
Christensen far er dansk, og hendes mor er peruvianer. Christensen er født og opvokset i København og gik på Sankt Annæ Skole på Amager.

Karriere

Model 
I 1986 vandt hun titlen som Miss Universe Denmark og fortsatte derfor som Danmarks repræsentant i konkurrencen om titlen, Miss Universe. Dette blev et springbræt for hende til en international modelkarriere, og hun flyttede som 18-årig til Paris for at blive model. Hendes første, store opgave var for modemagasinet ELLE.

I 1991 optrådte hun i musikvideoen til Chris Isaaks sang, Wicked Game. I videoen agerer hun Isaaks elskerinde. Christensen er topløs i det meste af videoen, men på grund af kameravinklerne er det mest subtile billeder, da det blev besluttet, at total nøgenhed ikke var egnet til offentlig fremvisning. Seerne reagerede alligevel, og videoen blev senere kendt på MTVs liste over de mest sexede videoer gennem tiden.

I 90'erne optrådte hun på utallige magasinforsider og var sammen med Tyra Banks, Karen Mulder, Daniela Pestova, Rebecca Romijn og Stephanie Seymour 'engle' for lingeriefirmaet Victoria's Secret i en tv-reklame. Englene er senere blevet ultrapopulære og blandt andre har tyske Heidi Klum kunnet ses med vinger for firmaet.

Øvrig karriere 
Christensen har altid interesseret sig for fotografering og udstillede i 2006 en samling af sine egne fotografier i Rotterdam. Hun har også taget modebilleder til ELLE og Marie Claire.

Christensen har i 2008 designet en økologisk børnetøjs kollektion for name it (et Bestseller brand).

Privatliv 
Christensen havde et omtalt forhold til den australske musiker Michael Hutchence fra INXS, men kort før hans død i 1997 gik de fra hinanden.

13. oktober 1999 fødte Christensen en søn, der fik navnet Mingus Lucien Reedus. Drengens far er skuespiller Norman Reedus. Christensen har sagt, at sønnen Mingus er det vigtigste i hendes liv og hendes bedste ven. Christensen blev skilt fra Reedus i 2003.

I perioden 2004-2006 var hun kærester med den danske forsanger i Grand Avenue Rasmus Walter. Efterfølgende har Christensen været sammen med den amerikanske sanger Julian Plenti fra indiebandet Interpol.

I dag bor Christensen på Manhattan, men har desuden lejligheder i København og Monaco.

Eksterne henvisninger 

 
 
 Helena Christensen Resources
 HELLO! Profile
 Sunday Times article.

Fotomodeller fra Danmark
Personer fra København
Lars Larsen (flertydig)

Lars Larsen (1948-2019) var en dansk erhvervsdrivende og stifter af JYSK (tidl. Jysk Sengetøjslager).

Lars Larsen kan også referere til flere andre personer:
 Lars Larsen (skibsbygger) (1758-1844] – dansk skibsbygger og værftsejer
 Lars Larsen (møbelfabrikant) (1821-1902) – dansk møbelfabrikant
 Lars Larsen Bakkegård (1832-1917) – dansk landmand og sognefoged
 Lars Peter Larsen (1862-1940) – dansk teolog og missionær
 Lars Larsen-Ledet (1881-1958) – dansk journalist, politiker og afholdsmand
 Lars Hansen Larsen (1890-1970) – dansk agronom og professor
 Lars Larsen (fodboldspiller, født 1951) – dansk fodboldspiller
 Lars Larsen (fodboldspiller, født 1970) – dansk fodboldspiller
 Lars Larsen (fodboldspiller, født 1978) – dansk fodboldspiller
 Lars Bay Larsen (født 1953) – dansk jurist og dommer
Halskæde

En halskæde er et smykke der bæres om halsen.
Halskæder kan være lavet af mange forskellige materialer – f.eks. perler, sølv eller guld.

Eksterne henvisninger 

Smykker
Kominform

Kominform (kortform for kommunistisk informationsbureau) var en samarbejdsorganisation mellem de kommunistiske partier efter 2. verdenskrig, ledet af Sovjetunionens Kommunistiske Parti (SUKP). Den blev stiftet i september 1947 og opløst 17. april 1956.

Kominform betragtes som afløseren for Komintern, der var blevet nedlagt under den anden verdenskrig.

Kommunisme
Internationale organisationer
Historie
Etableret i 1947
Ophørt i 1956
Kun en pige

Kun en pige er en dansk film fra 1995, instrueret af Peter Schrøder efter Lise Nørgaards erindringsbog af samme navn.
Filmen handler om Lise Tønder Jensens liv indtil slutningen af 2. verdenskrig.

Tv-version 

Kun en pige er flere gange blevet vist på DR, opdelt i tre episoder.
 Prolog: Lises fødsel og faderens utrolige skuffelse, samme scene gengives da Lises søster Gerda bliver født. Afsnittet ender med at Lise får lillebroren Kaj.
 Afsnit 1: Viser Lise som en ung (3-5-årig) pige, der stadig er meget ny i verden.
 Afsnit 2: Lise er omkring teenageårenes start. Hun er ung og begynder at vise sin stress for faderens kærlighed til hendes bror. (11-13 årig)
 Afsnit 3: Viser Lise som en lovende ung pige (16-17 år), der har drømme om at komme til Amerika, men ender med at komme på Sorø Husholdningsskole
 Afsnit 4: Lise vil komme videre i livet og på arbejde, men det forbyder hendes far hende. I slutningen får hun sin vilje og bliver ansat som hjælpejournalist.
 Afsnit 5: Lise er nu i 20-års alderen. Gennemfører sin uddannelse og bliver gift.
 Afsnit 6: Det sidste afsnit viser Lise, der får børn, og et Danmark under 2. verdenskrig. Lise er en meget lovende journalist, men graviditeten forbyder hende at arbejde. Hun ender med at få en skilsmisse og forlade manden og børnene.

Medvirkende 
 Waage Sandø – Harry A. Jensen, grosserer
 Inge Sofie Skovbo – Olga Jensen, husmor, gift med Harry
 Birthe Neumann – Moster Bob (Olgas søster, husmor)
 Amalie Dollerup – Lise (5-7 år)
 Sophie Engberg – Lise (12-14 år)
 Puk Scharbau – Lise (20-30 år)
 Telma Pil Jespersen – Kaj 1/2 år
 Morten Gundel – Kaj som lille
 Tomas Villum Jensen – Kaj som mellemstor og voksen
 Kristian Halken – Mogens, Lises første ægtemand
 Grethe Holmer – Mormor
 Aksel Rasmussen – Morfar
 Susanne Heinrich – Mogens' mor
 Claus Strandberg – Mogens' far
 Anders Nyborg – Poul Justesen, "Juster", journalistkollega og Lises ven
 Lars Knutzon – I.A. Hansen, chefredaktør
 Stig Hoffmeyer – Mads Hansen
 Peter Rygaard – Ifversen
 Gerda Gilboe – Tante Oktavia
 Ellen Winther Lembourn – Tante Valborg
 Lene Maimu – Tante Karen
 Bodil Heister – Tante Toria
 Xenia Lach-Nielsen – Eva
 Lise Schrøder – Frk. Vestergaard
 Rikke Louise Andersson – Irene
 Bodil Jørgensen – Gudrun
 Henrik Larsen – Sofus
 Lene Brøndum – Fru Bisgaard
 Lea Brøgger – Fru Holm
 Lisbeth Gajhede – Fru Andersen
 Rikke Wölck – Fru Schmidt
 Jarl Forsman – Maler Sørensen
 Birgit Zinn – Portnerkone
 Peter Schrøder – Henriksen, musiker
 Lene Falck – Frk. Mortensen
 Kristian Boland – Hr. Elmer 
 Paprika Steen – Syerske
 Anders Hove – Phil
 Kjeld Nørgaard – Borgmester
 Hanne Windfeld – Frk. Lønholt
 Tom Jensen – KU 
 Puk Schaufuss – Nonne
 Folmer Rubæk – Bestyrelsesformand
 Inger Hovmand – Frk. Johansen
 Karen Margrethe Bjerre – Ejer af broderiforretning
 Jeanne Boel – Ekspedient
 Joen Bille – Guldsmed

Eksterne henvisninger 
 

Danske film fra 1995
Dramafilm fra Danmark
Film baseret på værker af danske forfattere
Film instrueret af Peter Schrøder
DR-serier
Biografiske film fra Danmark
Miniserier fra Danmark
Dramaserier fra Danmark
Danske tv-serier fra 1990'erne
Dansksprogede film
Kat (film)

Kat er en dansk film fra 2001.
 Manuskript: Marie Trolle Larsen
 Instruktion: Martin Schmidt

Medvirkende 
Blandt de medvirkende kan nævnes:

 Liv Corfixen
 Charlotte Munck
 Martin Brygmann
 Holger Perfort
 Grethe Holmer
 Søren Pilmark
 Birgitte Federspiel
 Margrethe Koytu
 Claus Flygare

Eksterne henvisninger 
 

Gyserfilm fra Danmark
Danske film fra 2001
Dansksprogede film